**Medzivojnová literatúra:**

* svetová vojna 1914-1918, 2. svetová vojna 1939-1945, medzivojnová literatúra 1918 – 1945

**Stratená generácia:**

* pôvodne označenie mladých ľudí, ktorí sa vrátili z bojísk 1. svetovej vojny a nevedeli sa prispôsobiť novej životnej situácii (termín ako prvá použila spisovateľka žijúca v Paríži Gertruda Steinová);
* väčšina z prozaikov stratenej generácie prežila časť 1. svet. vojny v Európe na vlastnej koži;
* Ernest Hemingway (Komu zvonia do hrobu, Zbohom zbraniam, Starec a more).

**Expresionizmus:**

* termín expresionizmus je často vykladaný ako „pocit úzkosti“, čo súvisí s tým, že väčšina expresionistických diel je neveselá a tento pocit sa snaží navodiť;
* jeho cieľom bolo ukázať úpadok človeka 19. Storočia;
* jeho popularita začala stúpať v priebehu a predovšetkým po prvej svetovej vojne, kedy sa rozvíjal predovšetkým v Nemecku (po roku 1925 sa vplyv expresionizmu zmenšoval, po nástupe Adolfa Hitlera k moci bolo toto umenie v Nemecku zakazované);
* literatúra sa stavia proti meštiackemu spôsobu života;
* Franz Kafka,, Erich Maria Remarque, Jozef Cíger Hronský.

**Vitalizmus:**

* básnici oslavujú život, nechcú sa vracať do minulosti, dôležitejšia je pre nich súčasnosť a budúcnosť;
* ospevujú život, krásu ženy, životodarnú aktivitu a činorodosť, životný elán („elán vital“ – odtiaľ názov vitalizmus);
* sú tu aj stopy poetizmu, najmä v princípe hry a hravosti;
* hlavný predstaviteľ je Ján Smrek - básnik životného optimizmu, neúnavný hľadač lásky a harmónie.

**DAVisti:**

* skupina mladých, ľavicovo orientovaných slovenských intelektuálov, ktorá vznikla roku 1922 v Prahe a vydávala časopis DAV (1924-1937);
* boli to zväčša študenti, socialisti zo Slovenska, v r. 1924 vydávajú Zborník mladej slovenskej literatúry - zaoberali sa otázkami umenia, filozofie, literatúry, kritiky, politiky;
* Davisti ovplyvnili vývin marxizmu na Slovensku;
* Členmi DAVu boli: Laco Novomeský, Vladimír Clementis, Daniel Okáli, Andrej Sirácky, Ján Rob Poničan.

**Katolícka moderna:**

* vytvorili v tridsiatych rokoch 20. storočia mladí autori, ktorí sa združili okolo františkána Rudolfa Dilonga;
* ich poézia pramenila v náboženských a národných hodnotách;
* do prvej vlny katolíckej moderny môžeme zaradiť okrem Rudolfa Dilonga aj básnikov Pavla Gašparoviča Hlbinu, Janka Silana, Jána Haranta či Andreja Žarnova - ich nasledovníkmi boli Pavol Ušák Oliva, či Svetloslav Veigl;
* za programové vystúpenie básnikov katolíckej moderny je považovaná „Antológia mladej slovenskej poézie“, ktorú Dilong zostavil v roku 1933 (v tom istom roku uverejnil kňaz – básnik P.G. Hlbina článok „Literárna družina Postup“, ktorý mal všetky znaky manifestu, akým sa uvádzali do života literárne skupiny);
* základnou myšlienkou bolo heslo: služba Bohu, cirkvi, národu;
* ako výrazové prostriedky využívali náboženskú terminológiu;
* boli pozitívne naklonení k vláde vo fašistickom slovenskom štáte počas 2. svetovej vojny (o roku 1948 časť básnikov emigrovala a časť prestala tvoriť, alebo bola vo väzení - ich poézia o Bohu a o viere nebola v tom čase vítaná);
* motívy katolíckej moderny: zobrazovanie istého návratu do detstva (krajina pôvodu),

motív vojny, mlčania a poézie, kontrast svetlo – tma,

existencialistická filozofia, založená na otázke bytia a nebytia,

viera v Boha.

**Nadrealizmus:**

* niečo nad skutočnosť;
* v 30. rokoch na Slovensku vystúpila skupina mladých básnikov – nadrealistov, ktorí zareagovali vo svojej tvorbe na blížiace sa nové vojnové obdobie;
* nadrealisti sa snažili podať protest proti dobe a protest a vzburu proti zastaranému básnickému umeniu;
* básňam chýbala logika, boli nezrozumiteľné, neobsahovali interpunkciu, rým, rytmus, básnické prostriedky, slohy, atď. - snažili sa dať básňam novú tvár;
* opierali sa o javy podvedomia (o sen, o fantáziu);
* medzi zakladateľov nadrealizmu patrí Rudolf Fabry zbierkou Uťaté ruky - využíva momentálne nápady a približuje sa reči detských rečňovaniek;
* predstavitelia: Rudolf Fabry, Štefan Žáry, Vladimír Reisel, Pavol Bunčák, Ján Rak, Ján Brezina, Július Lenko.

**Socialistický realizmus**:

* ruská a sovietska lit.;
* schematicky vyznievajúce diela oslavujúce ruského človeka, spôsob ruského života, ruské hrdinstvo a výdrž;
* bol smerovaním oficiálneho (teda štátom podporovaného) umenia sovietskeho obdobia v ZSSR pred 2. svetovou vojnou a po nej a v krajinách strednej, juhovýchodnej a východnej Európy (vrátane Talianska);
* zakladateľ Maxim Gorkij - dielo Matka (román o matke revolucionára, ktorá po jeho zatknutí pokračuje v jeho diele);
* podľa jeho teoretika A. A. Ždanova musí umelecké dielo slúžiť ľudu a oficiálnej ideológii: má iba ilustrovať kladné stránky socializmu a spoločnosti, pričom je jeho úlohou vychovávať a získavať nadšených stúpencov; kritický pohľad sa smie zameriavať iba na triednych nepriateľov;
* Michail Šolochov, Maxim Gorkij, v slovenskej literatúre Peter Jilemnický, Fraňo Kráľ a iní.

**Naturizmus:**

* časť lyrizovanej prózy v slovenskej literatúre;
* zobrazenie dedinského prostredia;
* vrchárske, horské prostredie;
* autori rozdeľujú postavy na vyslovene dobré a vyslovene zlé - konflikt dobra a zla;
* využívajú baladický, pochmúrny dej;
* hlavné postavy skúmajú aj svoje pocity, svoje vnútro;
* rozprávkovosť, tajomnosť, záhadnosť;
* využívajú lyrizáciu prózy - opisy prírody, nálad a pocitov postáv;
* žánre: novela (Drak sa vracia), poviedka;
* predstavitelia: Ľudo Ondrejov, Margita Figuli, Dobroslav Chrobák, František Švantner.